|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság**Mihajlo Pupin sugárút 16. szám, 21000 ÚjvidékTelefon: +381 21 456 217, 487 4604 Fax: +381 21 456 217ounz@vojvodinа.gov.rs  |
|  | SZÁM: 128-90-131/2022-05 | DÁTUM : 2022. február 9. |

A tartományi közigazgatásról szóló tartományi képviselőházi rendelet (Vajdaság AT Hivatalos Lapja, 37/2014., 54/2014. szám – más jogszabály, 37/2016., 29/2017., 24/2019., 66/2020. és 38/2021. szám) 24. szakaszának 2. bekezdése alapján, figyelemmel a Vajdaság Autonóm Tartomány 2022. évi költségvetéséről szóló tartományi képviselőházi rendelet (Vajdaság AT Hivatalos Lapja, 54/2021. és 7/2022. szám) 11. és 23. szakaszára, valamint A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló képviselőházi rendeletre (VAT Hivatalos Lapja, 8/2019. szám), a Multikulturalizmus és a tolerancia érvényesítése Vajdaságban projekt keretében, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**PÁLYÁZATOT
ír ki**

**A MULTIKULTURALIZMUS EGY KATTINTÁSRA CÍMŰ PROJEKT TÁRSFINANSZÍROZÁSÁRA**

A Pályázat a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság támogatási eszközeinek a bejegyzett jogi személyek (egyesületek, társulások és más Vajdaság Autonóm Tartomány területén székhellyel rendelkező alanyok) részére történő odaítélésére kerül kiírásara, éspedig a Vajdaság autonóm tartományi általános és középiskolások részére 8 versenypályázat megszervezésére a multikulturalizmus, a tolerancia, valamint Vajdaság etnikai sokszínűsége és a nemzeti kisebbségek – nemzeti közösségek kulturális identitásának megőrzése és népszerűsítése területén.

A Pályázat kiírása 700.000, 00 dinár összegre történik.

**I. ÁLTALÁNOS FELTÉTELEK**

A támogatási eszközöket 2022. év folyamán megszervezésre kerülő 8 versenypályázat szervezésére ítélik meg, egy kiválasztott kedvezményezett részére.

**II. PÁLYÁZATI FELTÉTELEK**

* Pályázati részvételre kizárólag bejegyzett jogi személyek, szervezetek, egyesületek, társulások és más, Vajdaság Autonóm Tartomány területén székhellyel rendelkező alanyok jogosultak.
* A Pályázaton nem vehetnek részt a költségvetés közvetlen és közvetett felhasználói, a gazdasági társaságok és a nemzeti kisebbségek nemzeti tanácsai.
* A Pályázat alapján 8 versenypályázat megszervezésére ítélnek meg támogatási eszközöket, az alábbi feltételek szerint:
	+ - * + a versenypályázatokat a multikulturalizmus, a tolerancia és Vajdaság etnikai sokszínűségének, valamint a nemzeti kisebbségek – nemzeti közösségek kulturális örökségének megőrzése és népszerűsítésé területén kiválasztott témakörben benyújtott munkákra kell kiírni,
				+ a versenypályázatokat Vajdaság AT székhelyű általános és középiskolás diákok részére kell kiírni, amelyekből négyet az általános iskolás diákok részére, négyet pedig a középiskolás diákok részére kell kiírni,
				+ a versenypályázatok nyilvánosak, azzal, hogy a kiválasztott kedvezményezett köteles írásban (vagy elektronikus posta útján) értesíteni Vajdaság AT területén lévő valamennyi általános és középfokú oktatási intézményt a pályázat feltételeiről és a határidőkről,
				+ a versenypályázatokat 2022. év folyamán kell megvalósítani.
* A pályázó, a pályázati kérelemhez az alábbi dokumentumokat köteles megküldeni:
	+ - * + az alprojekt részletes tervét és a tevékenység leírását,
				+ a tevékenység megvalósításának 2022., évi ütemterv-javaslatát,
				+ a versenypályázat tárgyát képező munkák javasolt témáit és formáját,
				+ a nyereményalap és a jutalmazási forma javaslatát,
				+ az alprojekt költségvetésének javaslatát,
				+ a Titkársággal való együttműködés modelljére vonatkozó javaslatot az alprojekt megvalósításában,
				+ a pályázó bejegyzéséről szóló hivatalos bizonyítékot (fénymásolat).

**III. KÜLÖN FELTÉTELEK**

**Közbeszerzések**

Ha a jelen Pályázat kedvezményezettje a Közbeszerzési eljárás szabályozása alá tartozik, illetve a jelen Pályázat révén megvalósított eszközöket olyan munkák, javak vagy szolgáltatások beszerzésére használja, amelyekben a közeszközök értéke a beszerzés több mint 50 %-át teszi ki, akkor a kedvezményezett a közbeszerzési eljárás értelmében vett megrendelőnek minősül, és köteles a beszerzés folyamán a Közbeszerzési eljárásról szóló törvény rendelkezéseit alkalmazni.

**IV. A JELENTKEZÉS MÓDJA**

* A Pályázati kérelmeket egy példányban, kizárólag a Titkárság pályázati űrlapján kell benyújtani,
* a pályázati dokumentációt a Titkárság helyiségeiben, vagy a Titkárság honlapján a [www.puma.vojvodina.gov.rs.web](http://www.puma.vojvodina.gov.rs.web) címen lehet átvenni/letölteni 2022. február 9-től kezdődően,
* a pályázó a Pályázatra csak egy jelentkezést nyújthat be,
* a pályázati kérelmeket szerb nyelven vagy Vajdaság Autonóm Tartomány területén hivatalos használatban levő nemzeti kisebbségek nyelvén kell átadni,
* a pályázati kérelmet a tartományi szervek iktatójában Újvidéken (a Tartományi Kormány épületében) kell átadni személyesen, vagy postai úton az alábbi címre kell megküldeni:

Pokrajinski sekretarijat za obrazovanje, propise,

upravu i nacionalne manjine – nacionalne zajednice

21000 Novi Sad

Bulevar Mihajla Pupina 16

JAVNI KONKURS ZA SUFINANISIRANJE POTPROJEKTA"MULTIKULTURALIZAM NA KLIK" megjelöléssel

*(Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság*

*21000 Újvidék*

*Mihajlo Pupin sugárút 16. szám,*

*PÁLYÁZAT A MULTIKULTURALIZMUS EGY KATTINTÁSRA CÍMŰ PROJEKT TÁRSFINANSZÍROZÁSÁRA megjelöléssel)*

* A pályázat 2022. február 25-éig van nyitva.

**V. A PROJEKTEK ÉRTÉKELÉSE ÉS AZ ESZKÖZÖK ODAÍTÉLÉSÉNEK ELJÁRÁSA**

* A beérkezett pályázati kérelmeket a tartományi oktatási, jogalkotási, közigazgatási és nemzeti kisebbségi – nemzeti közösségi titkár által kinevezett bizottság vitatja meg,
* a Bizottság nem vitatja meg a késve érkező, hiányos és szabálytalanul kitöltött kérelmeket, a nem felhatalmazott személyek által benyújtott kérelmeket, az olvashatatlanul és grafit ceruzával kitöltött kérelmeket, valamint a célvesztett kérelmeket,
* a verseny szervezőjének kiválasztásánál az alábbi mércéket kell alkalmazni:
	+ - * + a versenypályázat tárgyát képező alkotások és témák formáira vonatkozó javaslatot,
				+ a tevékenység-javaslat színvonalát, a pályázat témája és célja teljeskörű megvalósítása hatékonyságának és lehetőségének értékelését,
				+ a versenypályázatok 2022. évi ütemtervét,
				+ a jutalmazás formájának és az alprojekt költségvetésének javaslatát,
				+ a Titkársággal való együttműködés modelljére vonatkozó javaslatot az alprojekt megvalósításában,
				+ a pályázó előzőleg megvalósított tevékenységét a megszervezendő versenypályázatok témakörében.
* A Bizottság nem veszi figyelembe azon pályázók pályázati kérelmét, akiknek a Titkárság előző pályázatai alapján eszközöket ítéltek oda, de a pályázatban vállalt kötelezettségeiket nem teljesítették,
* a Titkárság fenntartja jogát, hogy a pályázótól, szükség szerint, kiegészítő dokumentációt és információt kérjen vagy, hogy helyszínre menjen, illetve a támogatási eszközök odaítélése céljából további feltételek teljesítését kérje,
* a támogatási eszközök odaítéléséről a tartományi titkár hoz döntést a Bizottság javaslata alapján,
* a pályázati kérelmet és a mellékelt dokumentumokat a Titkárság nem küldi vissza,
* a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság a pályázat nyertesével tevékenység társfinanszírozásáról szóló szerződést köt, mely alapján az eszközök folyósításra kerülnek,
* a Pályázat eredményeit, a pályázat lezárását követően a Titkárság honlapján kell közzétenni.

A Pályázattal kapcsolatos kiegészítő információk a Titkárságon kaphatók, a 021/ 487 4604 telefonszámon, illetve a bojan.greguric@vojvodina.gov.rs e-mail címen.

 Szakállas Zsolt, s.k.

tartományi titkár